da en da nl ca da da da es da da da da da da da da da da da da sv nl en en en en de en da en en da en da da da da da da da de da da da da da da da da da da da da da nl da en da da es nl da
Vandt over 70.000 kroner ved en ’fejl’: ”Jeg troede, jeg havde spillet på Sevilla!”
En heldig sønderjyde vandt tirsdag 71.345 kroner, da han gættede udfaldet af samtlige ni Champions League-kampe – selv troede han kun, at han havde ramt de otte.
”Tjah… man ville vel kalde mig en heldig kartoffel!”
Sådan siger en mand fra Sydjylland, da han skal forklare, hvordan han onsdag aften fik vekslet en 50’er til ikke mindre end 71.345 kroner.
Det gjorde han ved at gætte udfaldet af tirsdagens ni kampe i Champions League. Eller… sådan da.. for da først kampene var i gang, så var han helt sikker på, at han havde sat kryds ud for Sevilla i opgøret mod FC København i Parken.
”Ja, det var jeg sikker på. Jeg sendte også en sms til en kammerat, som var i Parken for at se kampen, at jeg håbede på Sevilla, ’for dem har jeg på Oddset’.”
Kampen mellem FC København og Sevilla endte dog ikke med spansk sejr, men derimod uafgjort 0-0 – og det viste sig altså, at ’den heldige kartoffel’ i et øjebliks klarsyn havde satset på uafgjort, da han udfyldte kuponen.
Gik tidligt i seng
Og det endte altså med at sikre ham 71.345 kroner, hvilket han i øvrigt først opdagede onsdag morgen, da han fik direkte besked fra Danske Spil. Til meget stor overraskelse for manden:
”Jeg tjekkede kuponen lidt over 22 i aftes, og der var den ikke i nærheden af at gå hjem, og så gik jeg i seng klokken 22.30, længe før kampene var færdige,” fortæller han.
Efter sengetid skete der imidlertid ting og sager: Real Madrid bragte sig foran mod RB Leipzig med en sen scoring, Manchester City scorede endda to gange og vendte dermed et truende nederlag til en sejr, og i Parken faldt der altså ingen scoringer, hvilket jo også var ret heldigt for manden fra Sydjylland.
AC Milan-Dinamo Zagreb 1
Chelsea - RB Salzburg X
Real Madrid – RB Leipzig 1
Manchester City – Dortmund 1
Juventus – Benfica 2
FC København – Sevilla X
Rangers – Napoli 2
Maccabi Haifa – Paris Saint Germain, handicap-1, 2
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022